Dominikánska kuchyňa

náhľad|La bandera
[náhľad|[Tostones|Fritos verdes (tostones)]]
[náhľad|[Mangú s opečeným salámom a syrom]]
[náhľad|[Chimichurri burger]]
**Kuchyňa Dominikánskej republiky** () alebo **dominikánska kuchyňa** () je kombináciou španielskej kuchyne, africkej kuchyne a kuchyne domorodých Taínov, v menšej miere bola tiež ovplyvnená francúzskou a arabskou kuchyňou. Medzi základné potraviny Dominikánskej republiky patrí ryža, batáty (sladké zemiaky) a maniok

## Príklady dominikánskych jedál
Príklady dominikánskych jedál:

* La bandera (v preklade *vlajka*), zmes ryže, fazule, duseného mäsa, šalátu a vyprážaných plantainov, často považovaná za národné jedlo Dominikánskej republiky
* Fritos verdes, vyprážané plantainy
* Mangú, plantainová kaša, zvyčajne podávaná na raňajky
* Guanimos, dominikánska obdoba tamales, plnené kukuričné ​​cesto podávané v banánovom liste
* Empanadas de camarón, empanady (pšeničné kapsy) plnené náplňou z kreviet, syra a paradajkovej omáčky španielského typu
* Quipes, dominikánska obdoba libanonského pokrmu kibbeh, guľa z mäsa a bulguru
* Chicharrón, oškvarky
* Chimichurri burger, hamburger (sendvič) z mletého hovädzieho alebo bravčového mäsa, paradajok, červenej cibule a kapusty, ktoré sú poliaté omáčkou mayocachú a vložené do pečiva pan de agua
* Moro de guandules, jedlo pozostávajúce z dlhozrnnej ryže, holubieho hrášku, zeleru, papriky cubanelle, červenej cibule, cesnaku, *Lippia micromera* (karibského oregana), koriandra, paradajkového pretlaku a občas aj z olív a kapary
* Niños envueltos, závitky z kapustných listov plnené mletým mäsom s ryžou, ktoré sú varené v paradajkovej omáčke (jedlo podobné holúbkom)
* Pica pollo, vyprážané kúsky kuracieho mäsa
* Yaroa, hranolky alebo pyré z koreňovej zeleniny či hľuzy (napríklad plantainov alebo maniokov) vrstvené mäsom a syrom

### Polievky
* Asopao de pollo, guláš z dusených kúskov kuracieho mäsa a ryže
* Calalú, polievka afrického pôvodu, pripravená z listov xantozómy šípovolistej a ibišteku
* Mondongo, držková polievka
* Sancocho dominicano, polievka z mäsa, hľúz, zeleniny a korenín, ktoré sa zmiešajú, aby vytvorili hustý vývar

### Ryby a morské plody
* Arenque (sleď)
* Bacalao (treska), dusená alebo ako „bacalaíto“
* Camarón (krevety)

## Dezerty
* Almibar de frutas – ovocie varené v sirupe, najpopulárnejšie sa nazýva mala rabia a skladá sa z guavy, sladkých banánov a batátov so škoricou
* Arepa – kukuričný a kokosový koláč, dominikánska arepa sa líši od venezuelskej a kolumbijskej arepy
* Arroz con leche – mliečna ryža 
* Bizcocho dominicano – dominikánska torta využívajúca základný recept na koláč s vanilkou, vajcami, múkou, cukrom, margarínom a sódou bikarbónou, mliekom s pomarančovou šťavou a limetkovou kôrou, ktorý je po dokončení naplnený ananásovým džemom a zamrazený s pusinkami
* Brazo gitano – rolovaný piškótový koláč s guavovou náplňou
* Canquiña – predĺžená karamelka, často skrúteného alebo valcovitého tvaru, vyrobená z kokosu, mlieka a cukru.
* Dulce de leche – karamelová sladkosť
* Dulce de coco tierno – čerstvý kokos pomaly varený s mliekom, cukrom a škoricou
* Dulce de leche en tabla – mliečny fondán zvyčajne konzumovaný s ananásovým džemom
* Flan de leche – koláč z mliečno-vaječného krému, zvyčajne ochutený vanilkou
* Habichuelas con dulce – sladký fazuľový dezert vyrobený z kokosového mlieka, kúskov sladkých zemiakov atď.
* Harina de maíz – kaša z kukuričnej múky a škorice, ktorá sa podáva ako dezert, raňajky alebo večera
* Chacá – tradičný pôstny dezert z hominy a mlieka
* Jalea de batata (alebo dulce de batata) – puding zo sladkých zemiakov pomaly varený s koreninami (škoricou a vanilkou alebo klinčekmi), kondenzovaným mliekom, kokosovým mliekom, cukrom a hrozienkami.
* Jalao – kokosové makrónky vyrobené z medu a zázvoru
* Palitos de coco – strúhané kokosové lízanky varené s kondenzovaným mliekom, ktoré sa po dokončení sa formujú do malých guľôčok a obaľujú sa v jednoduchom sirupe vyrobenom z cukru, kukuričného sirupu a červeného potravinárskeho farbiva
* Tres leches – piškótový koláč namočený v troch druhoch mlieka: nesladenom kondenzovanom mlieku (*leche evaporada*), sladenom kondenzovanom mlieku (*leche condensada*) a šľahačkovej smotane.

## Príklady dominikánskych nápojov
náhľad|Fľaša Mama Juany
Príklady dominikánskych nápojov:
;Alkoholické nápoje
* rum
* pivo Presidente
* Mama Juana, bylinný nápoj z rumu, červeného vína a medu
* Chinola, likér z marakuje
* Santo Libre, koktail z rumu a citrónovej limonády
* Coco Loco, koktail z kokosového mlieka, rumu a ovocnej šťavy podávaný v kokosovom orechu

;Nealkoholické nápoje
* Morir Soñando, miešaný nápoj z pomarančovej šťavy, mlieka alebo kondenzovaného mlieka, trstinového cukru a kúskov ľadu
* Jugo de Avena, nápoj vyrobený z ovsa, mlieka a limetky
* Pera-Piña, nápoj z ryže a ananásu
* džúsy alebo smoothies zo *zapote* (manilkara gumová), *níspera* (mišpuľa japonská), *guanábany* (anona mäkkoostnatá) alebo *chinoly* (marakuja).
* Chocolate de Agua, horúca čokoláda vyrobená z vody namiesto mlieka
* Chocolate de Maní, bohatšie horúce kakao z arašidov
* káva
* Gaviao navideño, nealkoholický bylinný vianočný nápoj vyrobený zo škorice, klinčekov, zázvoru a citrónu

## Referencie

## Iné projekty

## Zdroj

Kategória:Dominikánska kuchyňa
Kategória:Kultúra v Dominikánskej republike